**ОБЩИНСКА ИЗБИРАТЕЛНА КОМИСИЯ – ГЕОРГИ ДАМЯНОВО**

 **П Р О Т О К О Л**

 **№ 24**

На 22 октомври 2023 г., от 17.00 ч. се проведе заседание на Общинска избирателна комисия – Георги Дамяново, при следния

**Д н е в е н р е д:**

|  |  |  |
| --- | --- | --- |
| **№** | **Материали за заседанието:** | **Докладва се от Член ОИК** |
|  | **Проект на решение относно**: Определяне реда за предаване от СИК/ПСИК на ОИК – Георги Дамяново на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 29 октомври 2023 г. | Надя Александрова  |
| 2.  | **Проект на решение относно**: Упълномощаване на членове от ОИК Георги Дамяново, които да предадат на ЦИК екземплярите от протоколите и решенията на ОИК, екземплярите от протоколите на СИК, предназначени за ЦИК, разписките от компютърната обработка на протоколите на секционните избирателни комисии, копие от компютърната разпечатка на данните за протоколите и решенията на общинската избирателна комисия за всеки вид избор, предоставени от изчислителния пункт, технически носители с числовите данни от обработката на протоколите на СИК, при провеждане на изборите за общински съветници и за кметове на 29 октомври 2023 г. и при евентуален втори тур на изборите  | Надя Александрова |
| 3.  |  **Проект на решение относно:** Поправка на техническа грешка в Решение № 105-МИ от 17.10.2023 г. на ОИК – Георги Дамяново,  | Надя Александрова |
| 3.  |  **Разни.** | Надя Александрова |

ПРИСЪСТВАТ: Надя Александрова Ангелова, Вилма Петрова Димитрова, Румяна Маринова Гечева - Драганова, Бистра Цветкова Георгиева, Милена Кирилова Фиданова, Десислава Цветанова Рангелова, Николай Кирилов Георгиев, Валери Еленков Георгиев, Росица Еленкова Петкова, Гергана Димитрова Дизова и Георги Александров Александров.

ОТСЪСТВАТ: няма отсъстващи

Заседанието бе открито в 17.00 ч. и председателствано от госпожа Надя Александрова – председател на ОИК – Георги Дамяново.

ПРЕДСЕДАТЕЛЯ НАДЯ АЛЕКСАНДРОВА: Добър ден, колеги. Откривам заседанието на ОИК – Георги Дамяново.

По дневния ред има ли други желаещи да се включат?

Няма желаеши.

Колеги, процедура по гласуване на дневния ред.

Гласували **11** членове на ОИК: **за – 11 /** Надя Александрова Ангелова, Вилма Петрова Димитрова, Румяна Маринова Гечева - Драганова, Бистра Цветкова Георгиева, Милена Кирилова Фиданова, Десислава Цветанова Рангелова, Николай Кирилов Георгиев, Валери Еленков Георгиев, Росица Еленкова Петкова, Гергана Димитрова Дизова и Георги Александров Александров.

**против – няма**.

Колеги, по дневния ред.

**Точка първа** – Определяне реда за предаване от СИК/ПСИК на ОИК – Георги Дамяново на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 29 октомври 2023 г.

На основание чл.87, ал.1, т. 1 - 2 и т.20 и чл. 433 от Изборния кодекс и от Решение № 2695-МИ от 17.10.2023 г., ОИК – Георги Дамяново,

**Р  Е  Ш  И:**

1.При постъпване в ОИК – Георги Дамяново на уведомление от председател на СИК/ПСИК за сгрешен при попълването му протокол за установяване на резултатите от гласуването – приложения № 100-МИ-х, № 101-МИ-хм, № 102-МИ-х и № 103-МИ-хм от изборните книжа член на ОИК следва да получи сгрешения протокол и да предаде нов формуляр на съответния протокол за установяване на резултатите.

Формулярите на протоколите за резултатите от гласуването, предоставени на СИК и ПСИК са само по един за всеки вид избор. Изваждат се от плика и се попълват след проверка на вписаните в черновата данни, при проверени удовлетворени контроли.

**Сгрешен протокол** е този протокол, при попълването на който допуснатите грешки са от такова естество, че не позволяват реално да бъдат установени резултатите от гласуването. В този случай върху протокола се поставя надпис „Сгрешен“ и се подписват всички членове на СИК/ПСИК. **Това обстоятелство** **се вписва в графата относно обстановката, при която са произведени изборите**, в част ІІ на получения секционен протокол (Приложение № 100-МИ-х, № 101-МИ-хм, № 102-МИ-х и № 103-МИ-хм от изборните книжа).

2.Определя Гергана Димитрова Дизова – зам. председател на ОИК и Николай Кирилов Георгиев - член на ОИК – Георги Дамяново, които да получат и транспортират до ОИК-Георги Дамяново сгрешен от СИК/ПСИК протокол по т.1, като предадат нов формуляр на протокол от същия вид, на място в изборната секция и подпишат съставения за целта приемо-предавателен протокол в три екземпляра – Приложение № 88-МИ от изборните книжа, в който се вписват фабричните номера на сгрешения и на новия формуляр на протокол.

3.Определя Бистра Цветкова Георгиева – секретар на ОИК, за отговорен член на ОИК – Георги Дамяново, която да опише сгрешените секционни протоколи по номера по реда на постъпване в опис, който ведно със сканирани екземпляри от сгрешените секционни протоколи се изпраща за анализ по електронната поща на електронния адрес на ЦИК, преди предаването им на общинската администрация.

4.Екземплярите от приемо-предавателните протоколи (Приложение № 88-МИ от изборните книжа) за ОИК-Георги Дамяново и оригиналите на сгрешените секционни протоколи се предават от ОИК - Георги Дамяново на общинската администрация в 7-дневен срок от обявяване на резултатите от изборите по реда на чл. 87, ал. 1, т. 33 ИК, едновременно с изборните книжа и материали по чл. 457, ал. 4 ИК. Екземплярите от приемо-предавателните протоколи и оригиналите на сгрешените секционни протоколи, както и изборните книжа и материали по чл. 457, ал. 4 ИК, се съхраняват в помещенията, определени от кмета на общината по чл. 445, ал. 8 ИК.

5.Настоящото решение ще се прилага от СИК/ПСИК и ОИК - Георги Дамяново и при евентуален втори тур на изборите в Община Георги Дамяново.

  Решението подлежи на оспорване в тридневен срок по реда на чл. 88, ал. 1 от Изборния кодекс пред Централната избирателна комисия София.

Председателя Надя Александрова: колеги моля да гласуваме по дневния ред:

**Номерът на Решението е** **108-МИ от 22.10.2023 г**. , което бе прието единодушно от всички членове на ОИК Георги Дамяново

ПРЕДСЕДАТЕЛ НАДЯ АЛЕКСАНДРОВА: Уважаеми колеги, преминаваме към следващата точка

**По точка втора от Дневния ред:** Упълномощаване на членове от ОИК Георги Дамяново, които да предадат на ЦИК екземплярите от протоколите и решенията на ОИК, екземплярите от протоколите на СИК, предназначени за ЦИК, разписките от компютърната обработка на протоколите на секционните избирателни комисии, копие от компютърната разпечатка на данните за протоколите и решенията на общинската избирателна комисия за всеки вид избор, предоставени от изчислителния пункт, технически носители с числовите данни от обработката на протоколите на СИК, при провеждане на изборите за общински съветници и за кметове на 29 октомври 2023 г. и при евентуален втори тур на изборите

На основание чл. 87, ал. 1, т. 32 от ИК, ОИК Георги Дамяново,

**РЕШИ:**

Упълномощава следните членове от ОИК Георги Дамяново, които да предадат на ЦИК екземплярите от протоколите и решенията на ОИК, екземплярите от протоколите на СИК, предназначени за ЦИК, разписките от компютърната обработка на протоколите на секционните избирателни комисии, копие от компютърната разпечатка на данните за протокола и решението на общинската избирателна комисия, предоставени от изчислителния пункт, технически носители с числовите данни от обработката на протоколите на СИК, при провеждане на за изборите за общински съветници и за кметове на 29 октомври 2023 г. и при евентуален втори тур на изборите в Община Георги Дамяново, както следва:

1. Надя Александрова Ангелова - Председател на ОИК
2. Бистра Цветкова Георгиева - Секретар на ОИК
3. Гергана Димитрова Дизова - Зам. председател на ОИК

Резервни членове:

1. Вилма Петрова Димитрова - Зам. председател на ОИК
2. Румяна Маринова Гечева-Драганова - Зам. председател на ОИК
3. Валери Еленков Георгиев - Член на ОИК

  Решението подлежи на оспорване в тридневен срок по реда на чл. 88, ал. 1 от Изборния кодекс пред Централната избирателна комисия София.

**Номерът на Решението е** **109-МИ от 22.10.2023 г**. , което бе прието единодушно от всички членове на ОИК Георги Дамяново

**По точка трета от Дневния ред:**

Изказване от г-жо Надя Александрова

**Относно :** Поправка на техническа грешка в Решение № 105-МИ от 17.10.2023 г. на ОИК – Георги Дамяново,

От направена проверка на изборните книжа се установи, че сме допуснали грешка в изписването на Приложение № 105-МИ – хм. В изборните книжа независимо дали има машина в СИК приложението е едно , а именно Приложение 105-МИ – хм, което Общинската избирателна комисия попълва. Допуснали сме грешка единствено в таблицата за секциите, където няма машина. Ето защо за по-голяма прецизност е наложително да коригираме допуснатата техническа грешка.

На основание чл. 87, ал. 1, т. 1 от Изборния кодекс, ОИК Георги Дамяново,

**РЕШИ:**

Допуска поправка на техническа грешка в Решение № 105-МИ от 17.10.2023 г. на ОИК – Георги Дамяново относно протоколите на ОИК – Георги Дамяново за избор на кмет на кметство в таблицата по кметства вместо „Приложение № 105-МИ-х“ да се чете „Приложение № 105-МИ-хм“.

  Решението не подлежи на оспорване.

**Номерът на Решението е** **110-МИ от 22.10.2023 г**. , което бе прието единодушно от всички членове на ОИК Георги Дамяново

**По Точка Разни:**

Председателя Надя Александрова : **Колеги запознавам ви с получената поща за деня.**

Колеги, има ли нещо неясно? Няма. Поради изчерпване на дневния ред закривам заседанието на Общинската избирателна комисия и насрочвам следващото заседание за понеделник – 23 октомври от 17.00 часа.

Благодаря. /Закрито в 18:00 ч./

 ПРЕДСЕДАТЕЛ:

 /Надя Александрова Ангелова/

 СЕКРЕТАР:

 /Бистра Цветкова Георгиева/